1. melléklet a 12/2013.(IX.24.) önkormányzati rendelethez[[1]](#footnote-2)

1. Polgármesterre átruházott hatáskörök

 1.1 Gyakorolja a szociális igazgatásról és szociális ellátásról szóló helyi rendeletben meghatározott feladat- és hatásköröket.

1.2 Ellátja Tát Város címerének, zászlajának és pecsétjének használatáról szóló helyi rendeletben meghatározott feladatokat.

 1.3 Ellátja a személyes gondoskodást nyújtó szociális ellátások, valamint a személyes gondoskodást nyújtó gyermekjóléti alapellátások igénybevételéről és a fizetendő térítési díjakról szóló rendelet szerinti feladatokat.

1.4 Gyakorolja a gyermekek támogatásáról szóló helyi rendeletben megállapított feladat- és hatásköröket.

 1.5 Ellátja az önkormányzati tulajdonú közutak, járdák igénybevételével kapcsolatos feladatokat.

1.6 Ellátja a közterületek rendeltetéstől eltérő használatával és igénybevételével kapcsolatos feladatokat.

1.7 Gondoskodik a költségvetés átmenetileg szabad pénzeszközeinek pénzintézeti lekötéséről

1.8 Előkészíti a beruházásokat és meghatározza lebonyolítási rendjüket.

1.9 Elrendeli a sürgős felújításokat.

1.10 Célvizsgálatokat rendel el.

1.11 Gondoskodik a településen az állati hullák ártalmatlanításáról, a kóbor ebek befogásával kapcsolatos feladatokról.

1.12 Gondoskodik a települési közvilágítási berendezések üzemeltetéséről.

1.13 Ellátja a helyi közutak kezelésével kapcsolatos operatív feladatokat.

1.14 Gondoskodik a helyi közút tisztántartásáról, az utak síkosságmentesítéséről.

1.15 Eljár az önkormányzati tulajdonban lévő lakások és helyiségek bérleti ügyeiben.

2. Jegyzőre átruházott hatáskörök

A közúti közlekedésről szóló 1988. évi I. törvényben a képviselő-testület hatáskörébe utalt, alábbi paragrafusokban rögzített hatáskörök:

3. § (2) bekezdés, 12. § (5) bekezdés, 14. § (1) bekezdés, 29/B. § *a) pont,* 34. § (4) bekezdés, 36. § (1) és (3) bekezdés, 37. § (2) és (3) bekezdés, 41. § (2) bekezdés, 42. § (3) bekezdés, 42/A. § (1) bekezdés b) pont és (2) bekezdés.

1. Módosította a 11/2015. (VI.30.) önkormányzati rendelet [↑](#footnote-ref-2)